hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu de fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu es fr pt pl hu hu
A modern gazdik kedvence Unas alapokon - UNAS
Webáruház funkciók Árak Domain, webtárhely Támogatás Blog
A funkciókat úgy állítottuk össze, hogy minden kereskedői igényt lefedjenek. Hosszú a lista, de érdemes átnézni.
Győződj meg róla, hogy milyen alacsony havidíj mellett tudsz minden területre kiterjedő funkcionalitású bérelhető webáruházat üzemeltetni.
Minden olyan szolgáltatást biztosítunk az ügyfeleink számára, amelyek a webáruház bérléshez kapcsolódnak. Válogass a számtalan domain név végződés között!
Nem hagyunk magadra! Biztos lehetsz benne, hogy bármi nehézséged adódik, az ügyfélszolgálatunk és szakértőink készségesen segíteni fognak.
Legyél naprakész, olvasd aktuális híreinket, cikkeinket és interjúinkat az online értékesítés világából!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Adj el azoknak, akik nem tudják mit vegyenek!
A modern gazdik kedvence Unas alapokon
Interjú Tolnai Attilával, a Kedvence.hu tulajdonosával
Lassan két éve működik rendszerünkben a kedvence.hu webáruház, ami méltán lett a modern gazdik beszerzési forrása. A webshop több rendszert is megjárt, mielőtt hozzánk költözött. Interjúsorozatunk következő lépéseként Tolnai Attilát, a kedvence.hu tulajdonosát kérdeztük e-kereskedelmi életútjáról, tapasztalatairól, a webáruház költöztetés folyamatáról és a végeredményről.
Honnan indultál? Mióta foglalkozol e-kereskedelemmel?
Már 15 éves koromban belecsöppentem az édesapám által 1984-ben alapított családi vállalkozásba. Tőle sokat tanultam a vállalkozás vezetéséről, az üzleti életről, de az egyik legfontosabb tanítása az alábbi volt: "Mindig megbízható és korrekt szolgáltatás nyújtása az ügyfeleknek és üzleti partnereknek". Ezen gondolatokat azóta is szem előtt tartva ma már én vezetem családi cégünket.
1998-ban döntöttem el, hogy szélesítem vállalkozásunk tevékenységét és megnyitottuk első díszállat- és felszerelés üzletünket Szolnokon. Ezt követően kis idő múlva megnyitottuk a másodikat és utána a harmadikat. Valahogy mindig azt éreztem, hogy a saját magunk konkurenciái vagyunk a városban és nem éreztem kihívásnak ezt a típusú fejlődést, így 2007-ben jött a gondolat, hogy csináljunk egy webáruházat. Így született meg a kedvence.hu.
Mivel foglalkozik a webshopotok?
A válasz rendkívül egyszerű lenne, ha azt mondanám, hogy állateledel és felszerelés forgalmazással, de ez csak a termék. A legfontosabb célkitűzésünk, hogy minél több elégedett vásárlónk legyen azáltal, hogy a webáruházunkban jó ügyfélélményt teremtünk, melyben a számukra a legoptimálisabb szolgáltatásokat vehetik igénybe és a piacon található általunk legjobbnak ítélt termékeket vásárolhatják meg. Termék kínálatunkat úgy alakítottuk ki, hogy a kedvtelésből tartott állatokkal kapcsolatos kihívásokra a gazdik nálunk mindig megtalálják a jó válaszokat. Ezen célok eléréséhez azonban szükség van egy olyan háttérre és keretrendszerre, amit az Unas és az Ovip biztosít számunkra.
Milyen platformon futott a kedvence.hu?
2007 és 2017 között egy egyedi webshop motort használtunk és soha nem értük utol magunkat. Minden ötlet és fejlesztés megvalósítás nagyon nehézkesen ment és abban a pillanatban vált elavulttá, amikor nagy nehezen elkészült. Csak azt éreztem, hogy lépni kell. Így jött életem második e-kereskedői rossz döntése, remélem nem kell mondanom melyik volt az első. Így 2018-ban sablon dizájn alapján választottam ki a bérelhető alapokon működő zöld webshop motort. Két év kellett hozzá, hogy rájöjjek, nem vagyunk jó helyen.
Milyen nehézségek voltak? Miért gondolkoztál el a váltáson?
Ami az egyik legtöbb gondot okozta, az az ügyfélszolgálat, mert az nem nagyon volt. 2018 és 2020 között robbanásszerűen érkeztek meg az új fizetési, szállítási módok és megváltoztak a webáruházakkal szemben támasztott vásárlói igények is. Viszont ezt az általunk akkor használt webáruházmotor nagyon lassan követte le. Mindezek tetejére 2019 októberétől folyamatos termékadat vesztés lépett fel napi szinten. A napi tűzoltások közepette és megoldás hiányában váltanunk kellett.
Mi alapján választottad ki az új szolgáltatót webáruházadhoz?
Két hónapnyi vizsgálódás és összehasonlítgatás után megszületett az eddigi legjobb e-kereskedői döntésem csupa nagybetűvel: „IRÁNY AZ UNAS”. Már az első tapogatózásnál éreztem, hogy az ügyfél kiszolgálásnál itt nem lesz baj és ez azóta is így van. A különböző Unas funkciók átnézésénél azt láttam, hogy teljes mértékben megfelelnek az általunk elvártnak és jócskán benne van a jövőbeni fejlődésünk lehetősége is.
Milyen félelmeid voltak a migrálással kapcsolatban?
Félelmeim nem voltak, hiszen már egy költözésen túl voltunk. Ami viszont meglepett az „IRÁNY AZ UNAS” döntésünk után néhány nappal, hogy a legfőbb adatbázisokat az Unas kollégái át is pattintották az új shop motorba.
Hogy ment a költöztetés?
Remekül. Néhány hónapig tartó előkészítő munka után, mely során nagyon sok energiát fektettünk a kreatívokra és régi linkjeink áthozatalára, az átmenet teljesen zökkenőmentesen sikerült.
Mi alapján választottál sablont az áruházadhoz?
A sablon? Az szerelem volt első látásra. Imádom a parallax hatást benne. Így nem volt kérdés, hogy az Orionból próbáljuk meg kihozni a legtöbbet, a tudásunkhoz képest.
Jól felépített a blogotok. Ki készíti? Miért tartod fontosnak?
Köszönöm az elismerést, de ez leginkább nem bennünket dicsér. Azt gondolom - és ez már be is bizonyosodott számomra -, hogy a tökéletes webszöveg írást is érdemes profikra bízni. Így a kedvence.hu blog szövegeinek 90%-át Pál Zoli és mesteri csapata, az ALH Consulting végzi. Míg a kreatív anyagokat a canvaplaza.com ügyes tartalomgyártói készítik.
A blog készítés hosszútávon megtérülő befektetés. Ahogy az élő beszédben, úgy a tartalom marketingben is nagyon fontos szerepe van a szavaknak, hiszen szavakkal teremtünk hangulatot. A jól SEO-zott tartalom minden szempontból fontos, konverzió növelő értékkel bír. A blog pedig az egyik legfontosabb eszköze az organikus látogató generálásának és az értékesítési tölcsér táplálásának. Ezek a látogatók később remarketing eszközökkel eredményes konverziót generálnak.
Hogy vált be nálatok a pontgyűjtés?
Régóta használjuk az Unas ezen funkcióját, de kb. 6 hónapja teljesen átgyúrtuk és magasabb százalékú visszatérítést adunk a vásárlóinknak, illetve készítettünk hozzá egy 5 e-mailből álló követő levél sorozatot is. Az adatok szerint kb. 25-30%-kal több vásárló tér vissza, hogy elköltse megtakarítását. Ennek eredményeképpen a pontgyűjtésben résztvevő vásárlóink kevésbé árérzékenyek, a vásárlásuk kosár értéke pedig 15-20%-kal lett magasabb.
Hogyan gyűjtitek a termék véleményeket?
A termékvéleményért cserébe kedvezményt ajánlunk vásárlóinknak egy követő emailben, de sajnos eme célnak a konverziós értéke igen alacsony. Pont ezért tervben van a véleménygyűjtési folyamat újragondolása.
Milyen egyéb vásárlás ösztönző funkciót használtok?
A jó tapasztalatok miatt alkalmazzuk a fentebb már említett pontgyűjtési funkciót. Ilyen módon is megpróbáljuk elősegíteni az elköteleződést. Ezzel az ösztönző marketinggel szeretnénk elérni, hogy ragaszkodjanak vásárlóink a márkánkhoz. Hiszen az emberek szeretik érezni, hogy megbecsülik és nagyra értékelik a kiváló ügyfélélményt is.
Természetesen alkalmazunk az észszerűség keretein belül ár akciókat, melyeket a múltban 3-4 hónapra előre megterveztünk, most viszont örülünk, ha egy hónapra előre látjuk a beszállításokat.
Használunk még a vásárlások ösztönzéséhez különböző ajándéktermékeket és próbacsomagokat is, melyeket nagyon szeretnek vásárlóink. Az ilyen típusú promóciókat email marketinggel segítjük.
Rendszeresen, 2-3 havonta tartunk a regisztrált vásárlóinknak Free-shipping hétvégéket.
Valamint 60 napos kupon csere garancia szolgáltatásunk keretében a termék az átvételtől számított 60 napon belül visszaküldhető és mi a vételárral megegyező összegű kupont biztosítunk a vásárló számára. Ezt a csere garancia lehetőséget minden termékoldalon megjelenítjük. Ilyen módon is szeretnénk növelni a vásárlóink bizalmát és elkerülni a hibás vásárlói döntésből adódó esetleges rossz élményt.
Mire vagy a legbüszkébb a működésetekkel kapcsolatban?
A legbüszkébb a kis, mindössze 4 fős csapatomra vagyok, akik hangyaszorgalommal hosszú évek óta működtetik a kedvence.hu rendszerét. Nélkülük nem sikerülhetett volna terveink megvalósítása. Imádom olvasni a sok-sok pozitív vásárlói véleményt, ami mind-mind az ők állhatatos és lelkiismeretes munkájának köszönhető.
Mesélnél kicsit a jövőbeli terveidről?
Az idei év fókusza a kontrollált és tervezhető növekedés mellett az árréstömeg 4%-os növelése. Hosszabb távú terv a logisztika kiszervezése, mivel 2-3 éven belül el fogjuk érni az ilyen jellegű kapacitásaink végét.
Mit tanácsolsz a most induló webáruházak számára?
Az első tanácsom, hogy ne félj segítséget kérni. Erre optimális hely pl. az Unas Facebook csoportja, de az én tapasztalatom szerint szívesen osztják meg tudásukat a piacukat vezető Unas webshop tulajdonosok is.
Amihez nem értesz, azt szervezd ki profiknak és kezd el képezni magad benne, hogy tudj legalább ellenőrizni és célokat létrehozni.
Kerülendő marketing elem az árverseny, mert az előbb vagy utóbb felfalja a jövőt.
Folyamatosan elemezd webshopod teljesítményét és az adatok használatával hozd meg döntéseidet a céljaid elérése érdekében.
Becsüld meg a céljaidat megvalósító csapatot. Gyakran elfelejtjük, hogy a csapat nem csak a kollégákból áll, de része a megbízható beszállító, a jó munkát végző külsős cég, a futár fiú, aki elviszi a csomagokat, a stabil hátteret biztosító Unas és végül, de nem utolsó sorban a legfontosabb csapattag a vásárló, aki életben tartja az álmaidat.
Az utolsó, de szerintem a legfontosabb tanácsom: Mindig tarts ÉN időt!
A puding próbája az evés
Kipróbáltuk mi is, milyen a vásárlási élmény a kedvence.hu oldalon. 5 különböző kutya jutalomfalatot kosárba raktunk a webáruházban, pozitív tapasztalat volt, hogy minden termék volt raktáron, regisztráltunk az oldalon és a rendelési folyamat végén bankkártyával egyenlítettük ki a megrendelés végösszegét. Néhány perccel később meg is kaptuk a státuszváltásról az értesítést, miszerint összeszedés alatt van rendelésünk, majd még aznap át is adták a FOXPOST felé, amit másnap sikeresen át is vettünk a csomagautomatánál. A vásárlás ösztönzés is jól működik, 451 pontot jóvá is írtak a pontgyűjtő számlánkon, amit legközelebb fel is tudunk használni a rendelés során.
Hozzájárulok az adataim kezeléséhez és elfogadom az Adatkezelési tájékoztatót.
Családi hobbiból sikeres webáruház
A hobbim lett az életem
Facebook bolt lépésről lépésre
Google Shopping beállítása az UnasShopban
A popupok új generációja: Utóajánlat
Lehoztuk a csillagokat: Polaris és Antares
Miért válaszd az Unas webáruházat?
Termékparaméter nélkül nincs webáruház
#Info#Kinézet#Fejlesztés#Integráció#Tippek#Marketing#Jog#Sikersztori#Interjú#Technikai háttér#Biztonság#Szakmai díjak#Évértékelés#Esettanulmány#Kedvezmény#Vendégposzt#Közösségi média#Piactér#Webáruház indítás
9400 Sopron, Kőszegi út 14.
© 2003 - 2022 UNAS   Minden jog fenntartva!
Weboldalunk COOKIE-kat használ az Adatkezelési tájékoztatóban foglaltak szerint, melyek nem alkalmasak személyes azonosításra. Rendben